Αξιότιμε κύριε Πρόεδρε,

Σε συνέχεια τηλεφωνικής μας επικοινωνίας, στην οποία μου αναφέρατε ότι υπάρχει δυσκολία στην επικοινωνία των δικηγόρων με τις Υπηρεσίες της Διεύθυνσης Περιφέρειας Αττικής του ΔΕΔΔΗΕ, σας ενημερώνουμε για τα παρακάτω :

Για θέματα εξυπηρέτησης και προς αποφυγή της εξάπλωσης του COVID-19  ο ΔΕΔΔΗΕ έχει υιοθετήσει  δύο τρόπους εξυπηρέτησης με το κοινό:

1.  Τηλεφωνική επικοινωνία ( 11500 ή  211900500 )

2. Ηλεκτρονική αποστολή του αιτήματος μέσω της ιστοσελίδας και συγκεκριμένα στον παρακάτω σύνδεσμο  <https://apps.deddie.gr/ccrWebapp/>

Κατ’ εξαίρεση,  για τα μέλη του Δικηγορικού Συλλόγου Αθηνών και για το κλείσιμο ραντεβού που αφορούν νομικές υποθέσεις, τα μέλη του συλλόγου σας μπορούν να αποστέλλουν το αίτημά τους στο mail ;

Attika.dep@deddie.gr , βάζοντας ως ΘΕΜΑ «Ραντεβού με εκπρόσωπο».

Στο κείμενο πρέπει απαραίτητα να αναφέρεται το θέμα της συνάντησης και τηλέφωνο επικοινωνίας, προκειμένου να καθοριστεί το ραντεβού από τον αρμόδιο υπάλληλο μας.

Παραμένουμε πάντα στη διάθεση σας για τυχόν διευκρινήσεις.

Με εκτίμηση.

***Αθανάσιος Φουντουλάκης***

*Διευθυντής Περιφέρειας Αττικής*